OpenLLM-France/wikimedia huggingface dataset:
# Jorge Andrés Martínez Boero

Jorge Andrés Martínez Boero (San Carlos de Bolívar, 1973ko uztailak 3 – Necochea, 2012ko urtarrilaren 1a)) Argentinako motoziklista bat izan zen, Jorge Martínez Boero pilotuaren semea.
2011ko Dakar Rallyaren 5. etapan erretiratu zen. Bere helburuetako bat bere aitari omenaldia egitea zen, bere lehen lasterketaren 30. urteurrenean. 2012ko Dakar Rallyan erori eta toraxean traumatismo larria izan zuen. Helikopteroan garraiatzen ari zirela hil zen, 38 urte zituela.

## Erreferentziak

* 1 2 (Gaztelaniaz) Tras un grave accidente, murió el pilotu Jorge Martínez Boero
* ↑ 2011ko Rallya
* Datuak: Q1806791
# Jorge Astaburuaga Vergara

Jorge Astaburuaga Vergara (La Serena, 1855 – Santiago, 1924ko azaroaren 10a) abokatu, diputatu, intendente eta diplomatiko txiletarra izan zen.

## Familia

Francisco Solano Astaburuaga Cienfuegos eta María del Rosario Vergara Rencoreten semea zen. Rosalia Lyon Pérez-Rosalesekin ezkondu zen eta sei seme-alaba izan zituzten: Jorge, Luz, Ricardo, Arturo, María eta Luisa.

## Ikasketak

Institutu Nazionalean ikasi zuen. Abokatu graduatu zen Txileko Unibertsitatean 1885ean.

## Diplomatikoa, intendentea eta diputatua

Txileko legazioko idazkaria izan zen Mexikon eta Erdialdeko Amerikan, eta Txileko legazioko langileen ondokoa Estatu Batuetan (1879).
1884an Santiago udalerriko idazkari izendatu zuten. Ideal kontserbadoreei atxikia, Coelemu eta Talcahuanoko diputatu hautatu zuten 1885ean, eta 1888an San Carlos departamentuaren izenean aukeratu zuten.
Aconcaguako probintziako intendentea 1890ean. Diru Etxeko superintendente izendatu zuten 1891n, Txileko legazioko idazkari gisa Washingtonera joan zen urte berean, Jorge Montt Álvarezen gobernu berriak izendatua, 1891n arrakasta izan zuen iraultzaren ondoren.

## Kanpo estekak

* Datuak: Q5934528
# Jorge Alessandri

Jorge Alessandri Rodríguez (Santiago, 1896ko maiatzaren 19a - 1986ko abuztuaren 31) Txileko ingeniaria, politikaria eta enpresaria izan zen, Arturo Alessandri Palmaren semea.
Ogasun ministroa izan zen 1947 eta 1950 artean eta errepublikako presidente 1958 eta 1964 artean. 1970eko presidentetzarako hauteskundeetan lehiatu zen, baina Salvador Allenderen aurka galdu zuen, demokratikoki aukeratutako munduko lehen buruzagi marxista izan zena.

## Kanpo estekak

* Datuak: Q576
* Multimedia: Jorge Alessandri / Q576
# Japaratuba

Japaratuba Brasilgo udalerri bat da, Sergipe estatuan kokatua. 16.209 biztanle ditu 364,899 km²ko eremuan.

## Ikus, gainera

* Sergipe

## Kanpo estekak

* Datuak: Q2013178
* Multimedia: Japaratuba / Q2013178
# Japeto (satelitea)

    Artikulu hau Saturno planetaren sateliteari buruzkoa da; Greziar mitologiako titana gaitzat duena beste hau da: «Japeto»
Japeto (Iapetus) Saturno planetaren sateliteetako bat da. Zortzigarrena, planetarekiko distantzian, eta hirugarrena diametroz Titan eta Rearen atzetik. 1500 Km inguru dauzka diametroz. Giovanni Domenico Cassini astronomoak 1671ean kausitu zuen. Bere ezaugarri bitxiena da hemisferio baten azalera beste hemisferioa baina ilunagoa dela. Azaleraren konposizio ezberdina omen dela kausa kolorearen aldakortasunaz.

## Izena

Japeto sateliteak (edo bestela Saturno VIII deritzona) Japeto titanaren izena hartzen du. Giovanni Domenico Cassini astronomoak Saturnoren bost sateliteak, Japeto barne, Sidera Laodicea izendatu zituen. Geroago John Herschelek, 1847an, "Lurmutur Hiritik egindako behaketen emaitzak" izenburuko liburuan, Saturnoren sateliteak izendatu zituen, Saturno jainko greziarraren anai-arreben izenekin, titanak deritzenak.

## Orbita/Birabidea

Japetoren orbita ez da oso orokorra. Saturnoarekiko distantzia beste satelite handiago baino askoz urrunagokoa da, eta bere orbita 15º inguru inklinatuta dago ekliptikaren planoarekiko. Japetotik Saturnoren eraztunak ondo ikus daitezke.

## Ezaugarri fisikoak

Japetoren osagai nagusia izotza omen da, daukan dentsitate baxuak hala adierazten baitu. Bere hemisferioak kolore ezberdinekoak dira. Bata oso iluna da, bestea aldiz, argitsua.
XVII. mendean Giovanni Domenico Cassini astronomoak azpimarratu zuen Japeto soilik ikus zitekeela Saturnoren alde batean zegoenean, beste aldean zegoenean ostera ez. Astronomoak berak eman zuen azalpena fenomoeno horretarako: satelitearen alde bat, bestea baino askoz ilunagoa zela proposatu zuen. Geroago Voyager 2 zundak hortik hurbil pasatzean, horren teoria egiaztatu zuen.
Japetoaren itxura, Lurretik ikusita, Ying eta Yang dualismoaren sinboloaren bezalakoa da.

## Mendilerroa ekuadorrean

Cassini-Huygens zundak 2004an beste ezaugarri arrotz bat aurkitu zuen Japetoren ekuadorrean. Nahiko uniformea den mendilerroa dago ekuadorren inguruan. Mendilerroa Toledo Mendiak izena eman diote.

## Esplorazioa

Japeto Voyager 2 zundaren bisita jaso izan zuen 1981eko abuztuaren 22an. Voyager 2 Japetotik 966.000 km ingurura pasatu zen, bere azaleraren argazki batzuk hartu zituen. Geroago Cassini-Huygens 2004an hortik pasatu zen Saturno eta bere sateliteak ikertzeko. Zunda berriaren argazkiak askoz zehatzagoak dira.

## Bitxikeriak

"2001: Espazioko Odisea" fikziozko filmean, monolito handiena Japetoren azalean jarrita dago.

## Kanpo estekak

* Datuak: Q17958
* Multimedia: Iapetus / Q17958
# Japi (Rio Grande do Norte)

Japi Brasilgo udalerri bat da, Rio Grande do Norte estatuan kokatua. 5.522 biztanle ditu 188,989 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1804068
* Multimedia: Japi / Q1804068
# Japoatã

Japoatã Brasilgo udalerri bat da, Sergipe estatuan kokatua. 13.407 biztanle ditu 407,421 km²ko eremuan.

## Ikus, gainera

* Sergipe

## Kanpo estekak

* Datuak: Q1112881
* Multimedia: Japoatã / Q1112881
# Japeri

Japeri Brasilgo udalerri bat da, Rio de Janeiroko estatuan kokatua. 96.289 biztanle ditu 81,869 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q1787673
* Multimedia: Japeri / Q1787673
# Japeto

    Artikulu hau Greziar mitologiako titanari buruzkoa da; Saturno planetaren satelitea gaitzat duena beste hau da: «Japeto (satelitea)»
Japeto (antzinako grekoz: Ίαπετός, Iapetós) greziar mitologiako pertsonaia zen: Uranoren eta Gearen semea, titana zen Japeto, jaungoiko bat.
Hauen aita izan zen: Atlas, Prometeo, Epimeteo eta Menezio (Zeusek hil zuena). Japetoren ondorengoei Japetidak edo Japetonidak esan izan zaie eta Klimeneren senarra zen. Arraza helendarraren aita bezala errepresentatzen da.

## Mitoa

Apolodororen arabera, Japetoren emaztea ozeanidea zen, Ozeanoren eta Tetisen alaba: izenez, egileek izen bat baino gehiago aipatzen dute: Asia, Klimene, Temis, Asopis edo Libia.
Iturrien arabera, Japetoren aurrekoen, emaztearen eta ondorengoen zehaztasunak aldatu egiten dira, baita bere izaeraz (titana ala jigantea) eta gertaerez azaldutakoak ere.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak
* ↑ «Japeto - Programaren atalak | Gaztetxartela» www.gazteaukera.euskadi.eus (Noiz kontsultatua: 2020-04-01).
* ↑ «Kontu kontari Grezian barrena - Mikel Azurmendi» armiarma.eus (Noiz kontsultatua: 2020-04-20).

## Kanpo estekak

* Zapiain, Markos. «Prometeo» Eibar.ORG | Eibarko peoria (Noiz kontsultatua: 2020-04-21).
* Datuak: Q179543
# Japaraíba

Japaraíba Brasilgo udalerri bat da, Minas Gerais estatuan kokatua. 4.508 biztanle ditu 172,141 km²ko eremuan.

## Ikus, gainera

* Minas Gerais

## Kanpo estekak

* Datuak: Q1755923
* Multimedia: Japaraíba / Q1755923
# Japcako monasterioa

Japcako monasterioa (errumanieraz: Mănăstirea Japca) Moldaviako Floreşti barrutian dagoen erlijio eraikina da.

## Kokapena

Japcako monasterioa Dniester ibaiaren ondoan dago, Camencako hamar kilometrotara. Besarabiako monasterio bakarra da Sobietar Batasunaren garaietan itxi gabe mantendu zena.

## Kanpo estekak

* Datuak: Q8273147
* Multimedia: Japca Monastery / Q8273147
# Japira

Japira Brasilgo udalerri bat da, Paraná estatuan kokatua. 4.972 biztanle ditu 188,287 km²ko eremuan.

## Ikus, gainera

* Paraná

## Kanpo estekak

* Datuak: Q2011680
* Multimedia: Japira / Q2011680
# Joseba Olagarai

Joseba Olagarai (Etxalar, Nafarroa Garaia, 1984ko apirilaren 28a) telebista-aurkezle euskalduna da.
2003az geroztik telebistan lan egiten du, non ETB 1eko Betizu telebista-saioa aurkeztu zuen.

## Lanak
### Ttipi-Ttapa telebistan

* Albistegiak
* Herriz herri (erreportari)
* Bestaz besta (aurkezle)
* Uda Giroan (Aurkezle)
* Saio berezietako aurkezle-erreportaria.

### Euskal Telebistan

* Jaiak 2004
* ETBko albistegiak
* Betizu (ETB 1)
* Horrelakoa da bizitza
* Goenkale
* Euskadi Tropikala
* Arratsaldero
* Yes we jai
* Euskal Herria Zuzenean
* Gu ta gutarrak
* Gure kasa
* Biba zuek!

### Irratian

XORROXIN irratia
GAZTEA: "Dida"

## Kanpo estekak

* Datuak: Q29589496
# Joseba Ostolaza

Joseba Ostolaza (Zestoa, Gipuzkoa, 1973ko ekainaren 16a) harri-jasotzaile gipuzkoarra da. Agustin Ostolazaren semea da. Josebak lau aldiz jarraian irabazi zuen Euskal Herriko Harri Handien Txapelketa.

## Lorpenak

* Euskal Herriko Harri Handien Txapelketa (4): 2002, 2003, 2004, 2005
* Euskal Herriko Harri Txikien Txapelketa (2): 2003, 2006
* Etxauriko harria (2): 2007, 2010
* Albitzuri Haundia (2): 2007, 2010
* Gorostidi harria (2): 2010, 2014

## Erreferentziak

* ↑ (Gaztelaniaz) Recas, Lucio Doncel. (2014-04-08). DEPORTES TRADICIONALES DE FUERZA EN ESPAÑA. Editorial Visión Libros ISBN 9788498863376. (Noiz kontsultatua: 2018-11-12).

## Kanpo estekak

* Datuak: Q58486996
# Joseba López

Joseba López Cuesta (Arrasate, 2000ko martxoaren 5a), txirrindulari arabarra da, profesionala 2023tik.

## Kirol ibilbidea
### Amateurra

Arrasaten jaio bazen ere, sei urte zituelarik Gasteiza joan zen bizitzera eta bertan hazi da. Txirrindularitzan aitarekin hasi zen, bera ere txirrindulari afizionatu ohia zela eta.
Gaztetan, Aranako Txirrindualri Elkartean aritu zen eta zazpi garaipen eskuratu zituen kadete mailan. Juniorretan ere beste zazpi garaipen lortu zituen, horien artean 2017ko Euskal Herriko txapelketa. Honen ondorioz Igor González de Galdeano txirrindulari profesional ohiak, Eulen Taldeko kide izatera gonbidatu zuen.
2020ean Ereñoko Udala Sari Nagusia irabazi zuen, bere lehen garaipena afizionatuetan. Bi urte geroago, Caja Rural-Seguros RGAren bigarren taldearekin fitxatu zen eta ekainean Espainaiko errepideko txapelketa irabazi zuen.

### Profesionala

2023an profesionaletara pasatu zen Caja Rural-Seguros RGA taldean.

## Palmaresa

2017
* Euskal Herriko errepideko txapelketa (junior)
2019
* 3. San Gregorio Sarian
* 3. San Pedro Sarian
* 4. Sabin Foruria Oroimenezkoan
2020
* Ereñoko Udala Sari Nagusia
2021
* 3. San Martin Proban
* 5. Santikutz Klasikan
2022
* Espainiako errepideko txirrindularitza txapelketa (23 urtez azpikoan)
* Jose Mari Anza Memoriala
* San Bartolome Saria
* 2. San Martin Proban

## Erreferentziak

* ↑ “Mi objetivo es dar el salto a la categoría profesional”
* ↑ “Pensaba que iba a estar adelante, pero no tanto”
* ↑ Eulen taldeko Joseba Lopezek irabazi du Ereñoko Udala Sari Nagusia
* ↑ Joseba Lopez, ikastolako ikasle ohia, Espainiako txapelduna 23 urtez azpiko txirrindularitzan

## Kanpo estekak

* Joseba López - ProCyclingStats
* Datuak: Q113202460
# Joseba Obando

Joseba Obando, Euskal Herriko txirrindulari ohia da.
Lizarralde Kirolak taldean izan zen eta, 1995ean, BTT Euskadiko Opena irabazi zuen.

## Palmaresa
### 1995

Euskadiko Open
# Joseba Pagazaurtundua

Joseba Pagazaurtundua Ruiz (Hernani, Gipuzkoa, 1957ko abenduaren 27a - Andoain, Gipuzkoa, 2003ko otsailaren 8a) polizia eta ekintzailea izan zen. Andoaingo Udaltzaingoaren burua zela, ETAk hil zuen.

## Bizitza

16 urte besterik ez zuela, ETA politiko-militarrean sartu zen. 1974an utzi zuen, eta Enpresa Zientziak ikasteari ekin zion. 1976an EIA alderdiaren kide bilakatu zen, eta handik Euskadiko Ezkerrera eta PSEra pasa zen. Josebaren arreba Maite eta anaia Iñaki ere PSEko kideak ziren.
1970eko hamarkadaren amaieran Andoaingo Udaltzaingoan sartu zen, eta 1990eko hamarkadaren erdialdean buru izendatu zuten. Mehatxaturik, Ertzaintzan zerbitzu-betekizunean sartu zen. 2003an ETAk erail zuen.

## Erreferentziak

* ↑ (Gaztelaniaz) «La Ertzaintza detiene a un etarra relacionado con la muerte de Pagazaurtundua» El Mundo 2010-08-03.

## Kanpo estekak

* Datuak: Q9013012
# Joseba Otaegi

Joseba Otaegi Saizar (Zizurkil, 1983ko abuztuaren 12a) gipuzkoar aizkolaria da, 2012an Gipuzkoako txapelduna izan zena.

## Kirol ibilbidea

2011n Gipuzkoako Aizkolari Txapelketan bigarren egin zuen eta hurrengo urtean txapelduna izan zen. 2016an Euskadiko Txapelketan bigarren egin zuen. 2019an Euskal Pentatloi Sariaren bigarren ekitaldian txapeldunordea izan zen Xabier Zalduaren atzetik.
2020an kirolez aldatzea erabaki zuen eta Getariako Arraun Elkartean egin zuen arraun. Hirugarren postua eskuratu zuen taldeak KAE Ligan. 2021ean berriz ere bigarren egin zuen Euskal Pentatloi Sarian.

## Palmaresa

* Euskadiko Aizkolari Txapelketa:
** Txapelduna (0)
** Txapeldunordea (1): 2016.
* Gipuzkoako Aizkolari Txapelketa:
** Txapelduna (1): 2012.
** Txapeldunordea (1): 2011.
* Euskal Pentatloi Saria:
** Txapelduna (0)
** Txapeldunordea (2): 2019, 2021.

## Erreferentziak

* ↑ www.egursport.com (Noiz kontsultatua: 2021-09-18).
* ↑ «JOSEBA OTAEGIK irabazi du Gipuzkoako 1.mailako aizkora txapelketa - Gipuzkoako Herri Kirol Federazioa | Federación guipuzcoana de Herri Kirolak» www.herrikirolakgipuzkoa.eu (Noiz kontsultatua: 2021-09-18).
* ↑ «Joseba Otaegi bigarren, Euskal Pentatloi Txapelketan - Zizurkil» Aiurri.eus (Noiz kontsultatua: 2021-09-18).
* ↑ Hoz, Jon Ander De la. «Molde berrira egokitzen» Berria (Noiz kontsultatua: 2021-09-18).

## Kanpo estekak

* Datuak: Q108595304
# Javier Vellés

Javier Vellés Montoya (Bilbo, Bizkaia, 1943) arkitektoa da. Madrilgo Arkitektura Eskolan egin zituen ikasketak. Hainbat urtez Francisco Javier Sáenz de Oizarekin aritu da. Ikasketak bukatu eta irakaskuntzan hasi zen, Marrazketa katedrako ikastaroetan lehenbizi (1972-1975), eta Proiektuak III eta Karrerako Azken Proiektua ikasgaietan gero, ikasketak egin zituen unibertsitatean bertan. 1975ean bere estudioa zabaldu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260260
# Javier Urrutikoetxea

    Artikulu hau futbol atezainari buruzkoa da; beste esanahietarako, ikus «Urrutia».
Javier Gonzalez Urrutikoetxea edo Urruti (Donostia, Gipuzkoa, 1952ko otsailaren 17a - Esplugues de Llobregat, Bartzelona, 2001eko maiatzaren 24a) euskal herritar futbolari erretiratua izan zen, 70eko eta 80ko hamarkadetan aritu zena.
Real Sociedaden kirol ibilbideari ekin bazion ere, urte gehienak FC Barcelonan eman zituen, eta talde horretan txapelketa eta sari guztiak lortu zituen hain zuzen ere. Katalunian bere bizitzako azken zatia igaro zuen, eta bertan 49 urterekin hil zen kotxe istripuan.
Bestela, Espainiako futbol selekzio nazionalarekin 5 aldiz aritu zen. Luis Miguel Arconadaren garaikidea izanda, honek itxi zion partida gehiago jokatzearen aukera.

## Palmaresa

* Espainiako Liga: 1 (1985)
* Espainiako Errege Kopa: 3 (1981, 1983 eta 1988)
* Espainiako Superkopa: 1 (1984)
* Europako Errekopa: 1 (1982)
* Zamora Saria (1984)

## Ikus, gainera

* Errealeko futbolarien zerrenda
* Donostiar ezagunen zerrenda

## Kanpo estekak

* (Gaztelaniaz) Jokalariaren informazioa Errealaren webgunean
* Datuak: Q440927
# Javier Valdez

Javier Valdez Cárdenas (Culiacán Rosales, Sinaloa, 1967ko apirilaren 14a - Culiacán Rosales, 2017ko maiatzaren 15a) mexikar kazetari eta idazlea izan zen, narkotrafiko eta krimen antolatuan aditua.

## Bizitza

1967an Sinaloako Culiacanen jaioa, soziologiako gradua lortu zuen bertako unibertsitatean, eta ia 30 urte eman zituen kazetaritza egiten. Sinaloa estatuko narkotrafikoaren inguruko gatazka odoltsua inork baino hobeto kontatu zuen, Rio Doce astekarian eta La Jornada egunkarian idatzitako kroniketan, eta baita liburuetan ere: Miss Narco, Huérfanos del narco, Malayerba, Narco Periodismo. La prensa en medio del crimen y la denuncia… 2011n Prentsa Askatasunaren Nazioarteko Saria eman zioten. Azken aldian jarraipen berezia egin zion Mexikoko agintariek Joaquin Chapo Guzman AEBetara estraditatu ostean Sinaloako kartelaren barruan sortutako liskarrari, narkoen hierarkia zegoelako jokoan. 2017ko maiatzaren 15ean, bi gizonek erahil zuten, kale gorrian 12 tiro emanik, bat buruan.

## Erreferentzia

* ↑ Zubiria Camino, Pello, Javier Valdezi 12 bala eta kazetari bat gutxiago ustelak salatzen Mexikon, argia.eus, Creative Commons Aitortu-PartekatuBerdin 3.0 Unported (CC BY-SA 3.0)
* Datuak: Q6165746
* Multimedia: Javier Valdez Cárdenas / Q6165746
# Javier Valle-Riestra

Javier Maximiliano Alfredo Hipólito Valle-Riestra y González-Olaechea (Lima, 1932ko urtarrilaren 5a – ibidem, 2024ko uztailaren 6a) perutar abokatu eta politikaria izan zen. Peruko lehen ministroa izan zen 1998ko ekainaren 4tik abuztuaren 21era.
Peruko Pontifizioko Unibertsitate Katolikoan zuzenbidea ikasi zuen eta Madrilgo Unibertsitate Konplutentsean doktoratu zen. APRA alderdiko kide izan zen eta 1963tik 1969ra Limako udaleko zinegotzia izan zen. 1969 eta 1976 artean Juan Velasco Alvarado presidente zela erbesteratu zen, eta 1978an Peruko Billtzar Konstituziogileko kide izendatu zuten. 1980an diputatu hautatu zuten, eta 1985ean eta 1990ean senatari. 1998an Alberto Fujimori presidenteak lehen ministro izendatu zuen. Bi hilabete geroago dimititu zuen herrialdea demokratizatzeko saiakerak porrot egin zuenean, eta Fujimoriren oposizioko lehen ministro bakarra izan zen.
* Datuak: Q6165750
* Multimedia: Javier Valle Riestra / Q6165750
# Javier Velar

Javier Velar Barriuso (Donostia, 1933ko martxoaren 30a - ) gipuzkoar arraunlari ohia da.
Behin hartu du parte Joko Olinpikoetan: Erroman hain zuzen ere.
Ur Kirolak izan zuen kluba.

## Erreferentziak

* ↑ Noticias de Gipuzkoa: Guipuzcoanos en los jjoo de verano
* Datuak: Q12260259
# Javier Urrutia

Javier Urrutia Tazo, (Agurain, 1967ko irailaren 1a - ) Arabako txirrindulari ohia da.

## Palmaresa

1988
* Baiona-Iruñea
1990
* 3. Circuito Montañésean

## Taldeak

* Construcciones ACR-MRA - (1994)

## Kanpo estekak

* G.D.Arabarrak
# Javier Ybarra

Javier Ybarraizan daiteke:
* Javier Ybarra Bergé, bizkaitar enpresaburu eta politikaria.
* Javier Ybarra Ybarra, bizkaitar historialaria.
* Javier Ibarra (Kase-O), zaragozar raperoa.
# Javier Vizcaino

Javier Vizcaíno Nieto (Zuazo, Barakaldo, 1967ko irailaren 11) euskal herritar kazetari eta irrati esatari bat da. Erandioko Astrabudua auzoan hazi eta Santurtzin bizi da.
Euskal Herriko Unibertsitatean Kazetaritzan lizentziatu zen eta ondoren, prentsa idatzia, telebista eta irratian dihardu. Radio Euskadin hainbat irratsio zuzendu izan ditu, tartean Haimaiketako, Contra Corriente eta Intermedio, irrati kate horretako hainbat sailetan, bai albistegiak eta kirolak nahiz kultur gaiak jorratuz. Halere, haren irratsaio ospetsuena Más que palabras izan zen, bereziki bertan aurkeztu ohi zuen Cocidito Madrileño izenekoa, bertan espainiar nazionalismoak Euskal Herriko politika nahiz euskal gaiei buruzko aipamen polemikoak umore ironikoaz jorratuz; irratsaio horrek lortutako arrakastaren ondorioz liburu bat ere argitaratu zen.

## Erreferentzia

* ↑ "Cocidito Madrileño. De la A a la Z.", Javier Vizcaino. 2003, Eitb (Gaztelaniaz)
* Datuak: Q20492767
# Joyce (Louisiana)

Joyce Ameriketako Estatu Batuetako erroldak esleitutako leku bat da. Winn parrokian kokatuta dago, Louisiana estatuan. 328 biztanle ditu, 7,576613 kilometro koadroko azaleran banatuta.

## Ikus, gainera

* Winn parrokia

## Kanpo estekak

* Datuak: Q5946831
* Multimedia: Joyce, Louisiana / Q5946831
# Joyce Cary

Arthur Joyce Lunel Cary (Derry, Ipar Irlanda, 1888ko abenduaren 7a - Oxford, Ingalaterra, 1957ko martxoaren 29a) ingelesezko eleberrigilea izan zen. Ikasketak Edinburgo eta Oxford hirietako unibertsitateetan egin zituen. Lehen Mundu Gerran parte hartu ondoren, Nigerian izan zen, funtzionario. Afrikan bizi izan zeneko gorabeherak eta haurtzaroko oroitzapenak azaltzen ditu bere obretan: Mister Johnson (1939, Jonhson jauna), A House of Children (1941, Haur etxe bat), Herself surprised (1941, Harritua bera ere), The horse´s mouth (1944, Zaldiaren ahoa). The Captive and the Free (1952, Gatibua eta askea) eleberrian erlijio-gorabeherak azaldu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q716579
# Joy Ride (2023ko filma)

    Artikulu hau 2023ko komedia filmari buruzkoa da; beste esanahietarako, ikus «Joyride (argipena)».
Joy Ride 2023ko Adele Limek zuzendutako komedia film estatubatuarra da, bere zuzendari gisako debuta. Gidoia Cherry Chevapravatdumrong eta Teresa Hsiaok idatzia da, bien eta Limen istorio batetik. Filmak Ashley Park, Sherry Cola, Stephanie Hsu eta Sabrina Wu ditu protagonista.
Joy Rid 2023ko martxoaren 17an estreinatu zuen SXSW jaialdian, eta Estatu Batuetan 2023ko uztailaren 7an estreinatu zuen Lionsgate Films- ek. Filmak kritika positiboak jaso zituen kritikarien aldetik, eta protagonistaren emanaldiak eta umorea goraipatu zituzten.

## Sinopsia

* Oharra: Atal honek istorio osoa edo amaiera argitzen du.
Audrey Sullivan, guraso zuriak dituen neska adoptatu txinatarra, White Hills-en bizi da, Seattlem, bere haurtzaroko lagunik onenarekin, Lolo Chenekin. Audrey arrakasta handikoa da, abokatu gisa lan egiten duen enpresa entzutetsu batean, eta Lolok zailtasunak diru bere artelanak merkaturatzen, sexu positiboa eta umorea nahasten duen artista delarik. Baina Audrey Txinarekin harremanetan jartzen dutenean bere bulegoan, itzultzaile gisa erabiltzen du Lolo, adoptatua izanda lagunak baino askoz kontaktu urrunagoa baitu Txinako kulturarekin, are hizkuntzarekin.
Txinako halako bidaia komertzial inportantean abiatuko dira beraz Lolo, Audrey eta, Loloren lehengusu Vanessa, "Deadeye", sozialki baldar eta K-poparekin obsesionatuta dagoen neska mutil-itxurakoa. Pekinen, Audrey bere unibertsitateko gelakide eta lagun minarekin elkartuko, Kat-ekin, zeina telebistako aktorea den.
Neskek abentura irrigarriak izango dituzte, Txina / AEB kultura talkak, etorkinaren herrimina, eta sexuaren inguruko ikuspegi ez moralistak nahasten dira traman, bereziki emakume asiar-amerikarrei egotz dakizkiekeen estereotipo kontserbatzaileak borrokatzen dituztelari filmaren gidoilariek eta aktoreek.

## Erreferentziak

* Artikulu hau, osorik edo zatiren batean, ingelesezko wikipediako «Joy Ride (2023 film)» artikulutik itzulia izan da, 2023-09-14 data duen 1175388003 bertsioa oinarritzat hartuta. Sartze-datarik ez duten erreferentziak, edo 2023-09-14 baino lehenago datatuak, jatorrizko artikulutik ekarri dira itzulpenarekin batera.
* ↑ (Ingelesez) Behrooz, Anahit. (2023-08-03). «How Joy Ride Shatters Hollywood Stereotypes of Asian Women» AnOther (Noiz kontsultatua: 2023-10-01).

## Kanpo estekak

* Datuak: Q108940271